31. mai 1918.
I kampens hete risikerte en tysk kurer livet-
-da han så en mulighet til å bli en helt.
Men dette var ikke en vanlig tysk soldat.
Det var Adolf Hitler.
Hitler ble sendt til bataljonens hovedkvarter med en viktig beskjed.
På veien oppdager han en enhet med franske soldater.
Hitler drar frem pistolen.
De legger ned våpnene. Hitler tar dem til fange.
Det var dristig å ta fiendene til fange alene.
Hitler ble hedret med Jernkorset av 1. klasse,-
-et av den tyske hærens høyeste utmerkelser.
Det er bare ett problem.
Historien var en løgn.
Det var den første av mange selvhevdende og løgnaktige historier-
-fra en mann som ikke lot seg stoppe av noe på veien til makten.
Hitler.
Hvem var mannen bak monsteret?
Det var så mange deler av historien som ikke hang på greip.
En ensom tenåring-
-blir en nasjonalhelt.
Han var det tyske folkets messias.
Hvordan greide han det?
Alt var en forestilling.
Dette er den komplette guiden-
-til historiens mest forhatte mann.
Adolf Hitler var ikke en født leder.
Men i løpet av bare tolv år ble soldaten som ikke fullførte skolen,-
-den ubestridte lederen av et dynamisk politisk parti.
Sensommeren 1914.
Sjeldne opptak av en historisk dag.
På Odeonsplatz i München-
-ble det kunngjort at Tyskland hadde erklært krig mot Russland.
Dette er også det første kjente opptaket av Adolf Hitler.
Han er bare 25 år gammel. Et anonymt ansikt i mengden-
-fanget på film.
Spol frem 25 år i tid, til juli 1940.
Hitler hadde marsjert faderlandet inn i en andre verdenskrig.
Åtte uker etter invasjonen av Frankrike-
-ledet han en parade i Berlin-
-for å feire Tysklands historiske seier.
Det er som en scene fra Romerriket.
Blomster blir kastet. Folk hilser.
Det er et utrolig skue.
Og Hitler elsker det.
Det tyske folket var nervøse da han angrep Frankrike,-
-men nå tenker de at denne fyren-
-har noe spesielt ved seg.
For det tyske folket løftet Hitler landet-
-til toppen av en ny verdensorden.
Et løfte de trodde på delvis på grunn av hans rykte som en helt-
-under første verdenskrig.
Men nye dokumenter-
-avslører at sannheten om Hitlers tidlige år var en helt annen.
Våren 1913.
24-årige Hitler forlot hjemlandet Østerrike-
-for å unngå å bli innkalt til militærtjeneste.
Hitler kom fra keiserriket Østerrike.
Der ble identitet i stadig større grad et rasespørsmål.
Er du tysk? Jøde? Slavisk?
Hitler identifiserte seg fra tidlig av med det tyske.
Hitler ønsker ikke å tjene Østerrike-Ungarn.
Hans lojalitet lå hos Tyskland, som han anså som fremtiden.
Hitler ble etterlyst da han flyktet til Tyskland.
Etter åtte måneder fant myndighetene ham i München,-
-og stilte ham for retten.
Der forsøkte han å høste sympati-
-ved å fremstille seg selv som vanskeligstilt.
Dommeren følte med ham.
Mange var i Hitlers posisjon, men han snek seg unna.
Hitler er på sitt beste og mest teatralske.
Det er et talent han bruker resten av livet.
August 1914.
Tyskland erklærer krig mot Frankrike.
Hitler verver seg med glede til den tyske hæren.
Han ble innlemmet i 16. reservedivisjon-
-i infanteriregimentet.
Han tok et hurtigkurs for soldater.
Innen noen uker er han på vei til vestfronten.
Han blir umiddelbart kastet ut i krigen.
Hitlers regiment fikk en ilddåp.
De er helt uforberedt på krigens realiteter.
Over 2000 menn i Hitlers enhet dør-
-under det første slaget ved Ieper i november.
Men menig Hitler overlever og blir forfremmet den eneste gangen i livet.
Det blir hevdet at Hitler ble visekorporal eller korporal.
Det er slettes ikke sant. Han ble en ledende menig.
Han er en vanlig soldat. Han er ingen underoffiser.
Hans overordnede ser ingen lederegenskaper i ham.
Selv om han blir forfremmet tidlig,-
-forblir han i den rangen resten av krigen.
Forfremmelsen gir Hitler en ny rolle som kurer.
Han overleverer beskjeder til enhetene bak frontlinjene.
Dokumenter som nylig har blitt funnet-
-avslører at Hitlers rolle var langt mindre farlig enn han hevdet.
Han trengte ikke å løpe fra skyttergrav til skyttergrav.
Han slapp å ta med beskjeder til den første linjen.
Mennene i skyttergravene synes Hitler har en behagelig jobb.
De mener at de ikke er utsatt for fiendens ild.
De kaller dem "logistikksvin".
De gjenoppdagede dokumentene avslører feil-
-i historiene til en tysk soldat,-
-som senere ble brukt som bevis på Hitlers heltemot.
Jeg leste det og tenkte:
"Dette høres overraskende likt ut nazipropagandaens historie-
-om pågripelsen av en gruppe franske soldater."
Men det var en viktig forskjell.
Helten i nazipropagandaen var Adolf Hitler.
Helten i dokumentene foran meg var Hugo Gutmann,-
-Hitlers jødiske offiser.
Stopp!
Men nazipropagandister visket ut Gutmanns navn fra dokumentene,-
-og erstattet det med Hitlers navn.
Giv akt!
Adolf Hitler.
Hitler ble overrakt Jernkorset-
-for å ha overlevert en beskjed under ild, en helt annen hendelse.
Når han får Jernkorset av 1. klasse, vil jeg tro at Hitler tenkte:
"Jeg har endelig gjort meg bemerket."
Han bærer Jernkorset med stolthet resten av livet.
13. OKTOBER 1918
Men for Hitler fikk krigen en brå og pinefull slutt.
Britene angrep regimentet hans med sennepsgass.
Neste morgen renner øynene hans. Han ser ikke noe.
Hitler ble evakuert til et militærsykehus nær Polen.
Men han ble sendt til den psykiatrisk avdelingen.
Det virker som de fire lange krigsårene-
-ble for mye for ham, og at han fikk et sammenbrudd.
Etter fire år på vestfronten-
-ble menig Hitlers krig en fiasko.
Men sømmene var sydd for hans forvandling til Der Führer.
Adolf Hitlers lidenskap for Tyskland var altoppslukende.
I oss selv, og bare i oss selv,-
-ligger det tyske folks fremtid.
Men han var født i Østerrike,-
-i småbyen Braunau am Inn 20. april 1889.
Hitler kommer fra en dysfunksjonell familie. Moren kaller faren "onkel".
Deres tre første barn dør på rekke og rad.
Det fjerde barnet Adolf er den som overlever. Hun får flere barn,-
-men den andre sønnen, Edmund, dør også.
Hun skjemmer ut sin eneste sønn.
Med faren er det ikke slik.
Faren Alois er en kald og reservert mann som slår Hitler regelmessig.
Det resulterer i at Hitler avskyr ham.
Unge Adolf drømmer seg bort i historier om Det ville vesten-
-av den tyske forfatteren Karl May,-
-om en apachehødving-
-som kjemper for at hans folk skal få det bedre.
Kanskje det er disse romanene-
-som løfter unge Adolf ut av mørket.
Han møter en fantasiversjon av verden utenfor.
Da Hitler var ni år, flyttet familien til utkanten av Linz,-
-hovedstaden i Oberösterreich.
Her drømte Adolf om å drive med sin store lidenskap, å male.
Men faren hadde andre planer for sønnens fremtid.
Hitlers far er en embetsmann.
Når Hitler kunngjør at han ønsker å bli en kunstner,-
-blir faren rasende, og sier: "Over mitt lik!"
Adolf ble sendt på en teknisk realskole-
-med fokus på matte og naturfag.
Hitler er ingen god student, men ett fag pirrer ham, nemlig historie.
Det er en bestemt type historie. Historier om fortidens tyske helter.
Heroiske konger, keisere og erobrere.
Men farens plutselige dødsfall i januar 1903-
-gjorde 13-årige Adolf til mannen i huset.
Fire år senere, i 1907,-
-reiste han til hovedstaden Wien, der han ønsket å studere kunst.
Han overtalte sin eneste venn August Kubizek til å bli med.
Der fikk de utløp for sin felles interesse for opera.
Hitler ble fascinert av Wagner.
Wagner representerer en mytologisk, liksom-germansk fortid.
Hos Wagner finner han et forskjønnet syn på samfunnet,-
-som er ren og skjær myte.
Fantasien skilte seg fra virkeligheten.
Det fikk 18-årige Adolf erfare da han tok opptakseksamenen-
-til Wiens mest prestisjetunge kunstskole.
Tilbakemeldingen han får er at tegningen hans av bygninger er gode,-
-men at han ikke kan tegne mennesker.
Han tror det er barnemat. Avslaget treffer ham som lyn fra klar himmel.
Det gjør sterkt inntrykk på ham.
Han er rasende etter avslaget og vil søke på ny,-
-men unge Hitlers verden var i ferd med å falle i grus.
Julen 1907-
-haster han hjem til Linz for å være hos sin dødssyke mor.
Scenen rundt Klaras seng er gripende.
Kvinnen som ligger der, skal dø av brystkreft. Hun har store smerter.
De har et sterkt og nært forhold.
Hitler ser på at ikke bare moren,-
-men også det sterke forholdet, går i oppløsning.
Adolf var utrøstelig, til tross for støtten fra dr Eduard Bloch,-
-familiens lojale jødiske lege.
Dr Bloch har aldri før sett-
-noen som er så knust av sorg som Hitler var den dagen.
Mellom 1907 og 1909 er Hitler i en nedadgående spiral.
Han ble en uteligger i Wien.
I 1909 tilbrakte han julen på et herberge for hjemløse.
Adolf Hitler var knust.
Drømmene hans var knust. Han trengte noen å klandre.
Han har et brennende sinne mot den borgerlige middelklassen-
-som hadde avslått ham og oversett hvor genial han var.
På herberget i Wien-
-ble Hitler forført av maktmenneskene.
En av politikerne som påvirket Hitler,-
-var Karl Lueger, den høyrevridde borgermesteren i Wien.
Han beundret Luegers evne til å forstå forsamlingene han snakket til.
Hitlers senere påstand om at avskyen mot jødene-
-ble vekket i Wien på denne tiden, var ren og skjær løgn.
Han hadde jødiske venner og solgte kunst til jøder.
Vi har ingen bevis på at Hitler hadde problemer med-
-eller negative følelser overfor jødene før første verdenskrig.
Hitlers fremstilling av årene i Wien ble med tiden omskrevet-
-for at den skulle tjene hans politiske agenda.
Det samme gjelder hans erindringer fra første verdenskrig.
Tyskland overga seg i november 1918.
Han finner syndebukker. Jøder, sosialister, pasifister.
Han snakker om at den tyske hæren ble sveket,-
-men det som hendte var at de tapte på slagmarken.
Hitlers sinne og bitterhet vokste.
Han innså at han kunne bruke energien i politikken.
Han hadde en sak, og den skulle tvinge verden i kne.
September 1934.
Det stolte øyeblikket Adolf Hitler hadde fantasert om i et tiår.
Han hadde blitt Tysklands frelser.
Han talte til over 700 000 tilhengere-
-på nazistenes årlige partistevne i Nürnberg.
Han ga sitt livs opptreden.
Vi står sammen-
-for vårt Tyskland.
Og vi må stå sammen for dette Tyskland.
Når president von Hinderburg dør,-
-slår Hitler sammen president og kansler.
Han blir den allmektige føreren med støtte fra 90 prosent av folket.
Det er utrolig å tenke på stigningen-
-fra parkbenken i Wien til å bli det tredje rikets fører.
26. FEBRUAR 1919
15 år tidligere, mot slutten av første verdenskrig,-
-fikk Hitler tilbake synet og ble utskrevet fra psykiatrisk avdeling.
Tilbake i München var han en av flere tusen soldater med en uviss fremtid-
-etter Tysklands nederlag.
Hitler er retningsløs etter krigen, som mange andre tyske soldater.
Hitler er som en løshund som trenger en herre.
Han trengte en sak og tilhørighet.
Selv om den tyske hæren ble oppløst, ble Hitler fortsatt lønnet av den.
Han ble valgt ut til en propagandasak.
Hitler ble plukket ut av hæren-
-for å prate til hjemvendte soldater om Tysklands fremtid.
Han skulle desinfisere demotiverte soldater mot bolsjevikisk propaganda.
Hitler kastet seg ut i programmet,-
-og snublet over talentet som skulle definere hans liv: talekunsten.
Han var en naturlig taler med en overbevisende stil.
Den lokale propagandasjefen, kaptein Karl Mayr, la merke til ham.
Karl Mayr ser at Hitler har et naturtalent for å tale.
Han bruker enkle begreper,-
-og derfor kan han tale til andre soldater og vanlige folk.
Her blir Hitler filmet på et høyreekstremt massemøte i mai i 1919.
Han hadde blitt rekruttert som informant.
Han skulle infiltrere og overvåke nye ekstreme politiske grupper i München.
12. SEPTEMBER 1919
Hitler spionerte på det høyreradikale partiet Det tyske arbeiderparti.
Som på alle Münchens politiske møter-
-er det lagt til et overraskende sted: en ølhall.
Hitler lar seg ikke imponere.
Under et dusin folk prater uopplyst om samfunnets problemer.
Hitler avbryter en debatt om bayersk separatisme-
-for å belære dem om hvor viktig det er at Tyskland forblir sterkt.
Med knusende retorikk og stigende volum-
-snakker han om hans og de andre soldatenes offer.
Det var ikke for Bayern, men for hele Tyskland.
Når Hitler begynner å tale, er det som å slå på en bryter.
Han ser at hele forsamlingen følger med på hvert eneste ord.
Partilederen Anton Drexler sier:
"Vi trenger ham!"
Hitler ble tilbudt å bli med i partiet han spionerte på.
Han mente at deres ideer samsvarte, så han takket ja.
Det er et radikalt parti. Hitler vil være revolusjonær,-
-en som kan forme Tyskland nedenfra, ikke en som bare sitter i komiteer.
Han er en handlingens mann.
I oktober 1919 holder Hitler sin første offisielle tale-
-til Det tyske arbeiderparti.
Det var et viktig øyeblikk han senere beskrev i "Mein Kampf".
Hitler ble snart med i partikomiteen.
Han rekrutterte tilhengere med sin flammende propaganda.
Mange var mottakelige for hans ideer.
Anti-kommunister som har tanker om jødene-
-og er enige i at Tyskland ble sveket.
Hitler har alltid pulsen på folket.
Men Hitler anser ikke ennå selv som Tysklands frelser.
Hitler forlot hæren i mars 1920.
Partiets medlemstall vokste hurtig. Det ble kamp om lederskapet.
Hitler har blitt viktig for paritet.
Han er uenig i Drexlers strategi.
Han sier opp i sinne og truer med å storme ut.
Til slutt innser folk rundt ham at det er noe spesielt ved Hitler.
De egenskapene vil de utnytte.
Kostnaden er at de må godta at Hitler blir leder.
Juli 1921. Hitler blir igjen med i partiet, som har fått nytt navn:
Det nasjonalsosialistiske tyske arbeiderparti. Han blir dets leder.
For Hitler var sosialismen en rasesosialisme.
Nasjonalsosialisme betyr at Tyskland skal gjenopplives,-
-men også en sosial revolusjon.
Hitler dro veksel på tiden som kunstner-
-for å skape et nytt banner med et illevarslende ikon.
Hitler er ekstremt opptatt av selv de minste visuelle detaljer.
Swastika fantes i høyrevridde bevegelser-
-allerede i 1907, men han gir det en fremtredende posisjon.
Han er smart. Han vet at han ikke kan gjøre alle nasjonalistene-
-om til nazister over natten, så når han velger farger,-
-en svart swastika over en hvit skive over rødt,-
-tar han fargene fra det gamle tyske keiserriket.
I 1939 kledte Hitler seg i sine beste gevanter.
Hans forseggjorte image viste at han ikke bare var Tysklands leder,-
-men også Tysklands legemliggjøring.
Merkevaren Hitler ble grunnsteinen for hans fremgang.
Det begynte i starten av hans politiske liv.
Tidlig på 20-tallet var Hitler flyktig.
Få hadde sett bilder av ham.
Det ble bygget opp en mystisk aura rundt Hitler.
I tillegg har han gitt seg selv et kallenavn: "Ulven".
For å skaffe støtte til det lille nazipartiet,-
-forvandlet Hitler seg selv.
Men imaget som skulle stå til hans høye ambisjoner, ble ingen suksess.
Han ble hånet og omtalt som "kongen av München".
Som partileder i München er det Hitlers jobb å omgås fiffen.
Han er ubrukelig på det området.
Han eier ikke bordskikk. Han har sukker i vinglasset.
Han holder kniven og gaffelen feil.
Han river til seg kakene før de andre kommer til.
Han holder en hundepisk og slår den mot kneet mens hans prater.
Han leter fortsatt etter en måte å omgås de rike og mektige på.
Hitler var langt fra ølhallene han følte seg hjemme i.
Men hans folkelighet skulle snart lønne seg.
At Tyskland i 1923 ikke maktet å betale den enorme krigsgjelden-
-på flere milliarder Goldmark, truet med å gjøre landet konkurs.
Det førte til et økonomisk sammenbrudd.
1923 er et kriseår for Weimarrepublikken.
Regjeringen trykker penger døgnet rundt for å kunne betale,-
-men alle vet at det fører til inflasjon.
Før krigen var en dollar verdt fire mark. Nå blir det mye verre.
Snart blir en dollar verdt 20 000 mark.
Økonomien er i fritt fall.
Desperate tyskere mistet troen på den demokratiske Weimarrepublikken.
Hitler gikk ut i gatene.
Han var inspirert av en hendelse året før i Italia.
Hitler beundret Benito Mussolini. Hans første forsøk på å gripe makten-
-er formet etter Mussolinis marsj mot Roma i 1922.
Den voldelige nasjonalismen ga Mussolini makten.
Det var noe Hitler likte. Man slapp hele valget og ventingen.
Man bare marsjerer til hovedstaden og sier: "Gi meg makten!"
I november 1923 marsjerte Hitler til en av ølhallene i München-
-sammen med 600 medlemmer av partiets såkalte stormtropp.
Den bayerske ministerpresidenten Gustav von Kahr talte til 3000 folk,-
-deriblant noen av delstatens toppolitikere.
Han er bevæpnet med en pistol, og får alles oppmerksomhet-
-ved å skyte i taket.
Hitler erklærer at den nasjonale revolusjonen har begynt.
Det vekker stor jubel. Hitler tror han har greid det.
Det er 3000 folk i hallen. Alle tror at det blir en ny regjering.
Neste dag ledet Hitler 2000 menn gjennom München-
-for å ta kontroll over byen.
Regjeringen gir ordre om en umiddelbar reaksjon.
De blir beskutt av hæren og politiet.
Demonstranter til høyre og venstre for Hitler dør.
Men Hitler er mirakuløst nok uskadd.
Fire politibetjenter og 14 nazister blir drept.
Hitler flykter i kaoset, og gjemmer seg hos vennen Ernst Hanfstaengl.
For tredje gang-
-hadde Hitler møtt knusende motgang.
Han er der i to dager, mørk til sinns.
Han leker med pistolen.
Hanfstaengls hustru overtaler ham til å ikke begå selvmord.
Hitler innser at kuppet ble en fiasko, partiet er i ruiner,-
-og han selv har blitt gjenstand for latter.
Dagen derpå ble Hitler funnet og arrestert.
Når politibetjenten kommer,-
-insisterer Hitler på å bære Jernkorset.
I sitt mest fortvilte øyeblikk er mannen ekstremt opptatt av imaget.
Hitlers visjon om å redde Tyskland ble nå sett på som en vits.
Etter kuppforsøket ble han siktet for forræderi og kunne få dødsstraff.
Der er ingen jury.
Det er en administrativ prosedyre med tre dommere.
Alle ble utpekt i keisertiden.
Alle hadde en viss sympati med Hitlers patriotiske mål.
Hitler gjør rettssalen til en plattform for hans syn.
Det han sier blir gjengitt i pressen.
Han får snakke lenge og vel.
Og det er når han taler at Hitler innser at han fortsatt har makt.
Rettssaken blir et gjennombrudd for Hitler.
Han blir synligere for tyskerne.
Han får rendyrket budskapet sitt-
-om hat, bitterhet og forfølgelse til dommerne.
Hitler blir funnet skyldig, men dommerne er overbærende.
Han slipper unna giljotinen, og får en dom på fem års fengsel.
Tiden i Landsberg fengsel er viktig.
Han ble tvunget til å tenke mer på sine politiske strategier.
For Hitler er det en avgjørende tid.
Han innser plutselig at han har kommet til et punkt-
-hvor han må definere seg selv politisk.
Det feilslåtte kuppet kunne blitt slutten på Hitlers karriere,-
-men blir i stedet en ny begynnelse.
I cellen dikterer han til sin håndlanger Rudolf Hess-
-det som skulle bli hans famøse selvbiografi "Mein Kampf".
Han skriver faktisk ikke boken selv.
"Mein Kampf" er en mann som går frem og tilbake-
-og spytter ut det som faller ham inn.
"Mein Kampf" er langtekkelig og kjedelig.
Man får lyst til å stikke ut øynene sine.
Den er forferdelig, men viktig hvis man vil forstå Hitlers ideer.
Hitler forteller oss i "Mein Kampf" hva han skal gjøre.
Han skal erklære krig mot jødene.
Han skal knuse det jødiske folket i Europa.
Han skal forstyrre maktbalansen i verden.
Språket han bruker om jødene er fortsatt sjokkerende.
Larver, parasitter,-
-og kreftsvulster i politikken i en rekke europeiske stater.
Han begynner å tro at han kan forme verden som han ønsker.
Hitler vil ikke lenger være en støttespiller.
Han skal lede det tyske folk. Han skal bli tyskernes messias.
Desember 1924.
Adolf Hitler slapp ut av fengsel.
Nazistpartiet hans var i ruiner.
Den bayerske regjeringen forbød ham fra å tale offentlig.
For en stor taler og demagog som Hitler var det en stor hindring.
Hitler la om taktikken.
Han ga opp revolusjonen. Nå ville han endre Weimarregjeringen fra innsiden.
Kuppfiaskoen overbeviste Hitler om at gammeldags revolusjon er umulig.
I fengsel har han bestemt seg for å handle i tråd med loven.
Hans første prioritet var å kvitte seg med gangsterimaget.
Hitlers merkevare skulle endres av en forhenværende paparazzifotograf,-
-Heinrich Hoffmann, en alliert som møtte Hitler da han slapp ut.
Hoffmann og Hitler prøvde ut en rekke positurer og kostymer,-
-blant annet Lederhosen.
Når de ser på alle bildene av Hitler i Lederhosen-
-synes han at han ser tåpelig ut. Hitler går aldri i Lederhosen igjen.
Hitler ønsker å bli mer som en statsleder.
Endringen sjokkerer de som kjenner ham.
Venner gjør narr og kaller ham "Adolf Legalite", "lovlige Adolf".
Hoffmann tok over to millioner bilder for å perfeksjonere Hitlers image.
Mot Hitlers vilje beholdt Hoffmann bildene han ikke likte.
Og vi har dem fortsatt.
Det er så interessant-
-at Hitler hadde en så tydelig visjon for imaget sitt-
-at han tok bilder av forskjellige positurer til talene sine.
Han er en rar, liten mann med bart,-
-men likevel ser vi ham for oss som en stor og karismatisk karakter.
Det hele var en forestilling.
Denne posituren fascinerer meg.
Den er stor og ekspansiv. Armen strekker seg ut fra kroppen-
-og danner en knyttet neve, et symbolsk våpen.
Det ser ut som han skal til å angripe.
Hitler visste at hvis han forlenget posituren-
-og viste et symbolsk våpen, så ville han oppildne publikum,-
-og få dem til å føle de sterke følelsene av sinne og fare.
Hoffmanns bilder var bare en del av Hitlers politiske overhaling.
I februar 1926 vendte han oppmerksomheten mot neste hinder.
De som utfordrer hans politiske autoritet.
En nær tilhengere, Gregor Strasser, dannet et slags utbryterparti i nord.
Hitler må få kontroll på ham.
Men samtidig må han vise mennene i München at det er han som er lederen.
Hitler samler partiledere til et hastemøte i Bamberg.
Naziledere fra hele Tyskland er med på møtet,-
-inkludert Gregor Strasser.
Der krevde Hitler partiets betingelsesløse lojalitet.
Det er vinn eller forsvinn.
Hitler må ta tilbake makten i partiet.
Hitler trekker pusten dypt.
Og så begynner han på den viktigste talen i hans politiske karriere.
Hitler er sikker nok på seg selv-
-til å kreve alle partimedlemmenes lojalitet,-
-inkludert Strassers.
De 60 samler seg rundt Hitler og sverger troskap til ham.
Partiet er igjen samlet og under Hitlers strenge kontroll.
Det er første tegn på at Hitler er nådeløs.
Bamberg gir ham enorm selvtillit.
Han føler at han er på vei til å bli mannen Tyskland så desperat trenger.
Hitler hadde befestet sin autoritet.
Men ett medlem var ikke overbevist.
Joseph Goebbels.
Hitler innser at Goebbels-
-har kommunikasjonsevnene-
-han vil ha i kampanjen sin, så han vil innynde seg hos ham.
Han tar ham med til München og Stuttgart. Han får sitte på i bilen.
Han sjarmerer Goebbels for å få ham med på laget.
Etter Bamberg ble han overbevist om at Hitler er lederen de trenger,-
-og personen som skal snu det for Tyskland.
Han gir ham sin støtte.
Goebbels skrev dagbok gjennom hele livet.
Han skriver:
"Jeg elsker ham. Jeg stod ved siden av meg. Jeg snakket med ham."
Fra og med da er han lojal mot Hitler helt til sin død.
3. JULI 1926
På den neste partisamlingen i Weimar-
-viser han frem sitt nye image.
Det blir starten på en dødelig personkult.
Hitler er den selvutnevnte Führer.
Det interessante ved at Hitler velger å kalle seg Der Führer,-
-er at det ikke bare betyr en politisk leder.
En Führer er en guide, en slags profet.
Han strekker ut armen for å hilse.
Fra da av blir det nazistenes visittkort.
Vær hilset, seier!
Heil Hitler-hilsenen blir obligatorisk.
Det viser at han har partiet i et jerngrep.
Om bare åtte år-
-hadde den vanlige soldaten Hitler-
-blitt den udiskutable lederen av et dynamisk politisk parti.
Han har noen talent. Han har en upolert karisma,-
-er en god taler og en god politisk organisator.
Men han har også en vilje til å gå imot de som står i veien for ham.
I 1927 ble Hitlers forbud mot å tale offentlig i Bayern opphevet.
Hitler kan igjen være en synlig figur, og får en offentlig plattform.
Hitler hadde finslipt evnene sine og perfeksjonert imaget.
Nå var han klar for å slippe seg løs-
-foran et Tyskland i problemer og en intetanende verden.
Aldri i historien har mannen vært så godt tilpasset tiden.
Nå var alt klart for Hitlers vei til makten.
Ikke bare i München, men i hele Tyskland.